Miletska škola
Grad Milet je grad koji se nalazi na zapadnoj obali Male Azije, to je trgovački i kulturni centar u VI st. p. n. e. Miletska škola je naziv učenja tri filozofa koja su bila iz Mileta a to su: Tales, Anaksimen i Anaksimandar. Ono što je za njih bilo zajedničko jeste osnovno filozofsko pitanje: Šta je praosnov, prauzrok svijeta (arhe-riječ koja se prvi put spominje u spisima Anaksimandra). Što se tiče metafizike (učenja o bitku), miletski filozofi imaju monističko i materijalističko gledište na svijet. Takođe, pripadaju kosmološkom razdoblju filozofije. Tvorci su pojma Fysis' (priroda) i ideje o povezanosti prirode tj. jedinstvu svijeta.